Мелла а Iийра со, Iадийча санна, цигахь. Юха чу а яхана, кхонахчуьнга ишттаъ-ишттаъ, аьлла, дIадийцира ас, тIаккха тхойша цхьаьна полице дахара. Цигахь дагардича, дукха ахча хиллера иза, 150 эзар евро хиллера цу чохь. Юха, цIадаьхкинчул тIаьхьа, цхьацца бевзачаьрга ас, и хIума нисделла соьца, аьлла, дийцича, зударша забаренна хьийзийра со, суний-суний схьаделла делара ахь и ахча, бохуш! Амма, бакъдерг аьлча, бусулба дог долчу цхьаммо а нехан рицкъ шена дуьтур ду аьлла ца хета суна“.